"Barselona" Samuel Umtiti bilan shartnoma uzaytirilganini e`lon qildi

Fransiyalik himoyachi Samuel Umtiti qishki transfer oynasida "Barselona" jamoasini tark etmasligi ma`lum bo`ldi. 
Ma`lum bo`lishicha, Umtiti "Barselona" bilan 2026 yilning yoziga qadar shartnomasi muddatini uzaytirdi. Bu haqda klub rasmiy sayti xabar berdi. 
O`z navbatida futbolchi yangi shartnomaga ko`ra, maoshi qisqargan. 
Ushbu shartnoma uzaytirilgani orqali "Barselona" Ferran Torresni Ispaniya professional futbol ligasidan ro`yxatdan o`tkazishga muvaffaq bo`lgan. 
Eslatib o`tamiz, 28 yoshli Umtiti 2016 yilda "Lion"dan Kataloniya klubiga kelib qo`shilgandi.